Hábitos saludables - Ajuntament de Terrassa\nDurant l'etapa de desconfinament focalitzem la nostra atenció en el compliment de rutines per evitar el contagi de la malaltia com l'ús de mascaretes, rentar-nos les mans amb sabó, mantenir la distancia interpersonal,... però no hem d'oblidar la necessitat de mantenir hàbits com ara l'alimentació saludable, l'activitat física, el descans, la salut emocional i la prevenció de conductes que poden generar addicció.\nPer a una alimentació saludable, variada, suficient, equilibrada i satisfactòria durant el desconfinament, consulteu les recomanacions generals i els recursos que teniu a la vostra disposició.\nConsells bàsics durant el confinaments\nDiferents tipus d'alimentació, receptes, la dieta mediterrània, higiene conservació i preparació d'aliments, alimentació i malaltia les trobareu a aquest enllaç\nTerrasses a l'aire lliure dels establiments de restauració i hostaleria:\nPer a una activitat física i esportiva saludable durant la desescalada, consulteu les recomanacions generals i els recursos que teniu a la vostra disposició.\nDesescalada i activitat física:\nGuia d'activitat física després de la Covid-19.\nEl consum de tabac continua essent un problema de Salut Pública al nostre país, genera problemes sanitaris, econòmics, socials i ambientals, i és la primera causa de pèrdua de salut i de mortalitat prematura evitable.\nLes dades d'investigació disponibles fins la data actual semblen indicar que les persones que fumen tenen un major risc de desenvolupar símptomes greus i morir a causa de la COVID-19.\nAra és un bon moment per deixar de fumar!\nGuia per deixar de fumar en 4 passos\nConsum de tabac i covid-19\nAquest període de confinament ha provocat un canvi en les nostres rutines i hàbits, i també en el consum d'alcohol. Hi ha persones que els ha permès disminuir el consum, altres han augmentat el consum.\nAra en ple procés de desconfinament preocupa que passarà amb els joves i amb els no tant joves a mesura que es vagin obrint diferents locals o s'organitzin festes amb alcohol.\nEl consum excessiu d'alcohol augmenta el risc de síndrome de dificultat respiratòria aguda (SDRA), una de les complicacions més greus de la Covid-19. El consum de begudes, sobretot si és excessiu, debilita el sistema immunitari, i per tant, redueix la capacitat per fer front a les malalties infeccioses.\nPer a persones que tenen un trastorn relacionat amb l'abús de l'alcohol\nPer a la dispensació responsable\nEncara no es disposen de dades suficients sobre com ha afectat el confinament en el consum d'altres drogues.\nPer a les famílies amb fills i filles amb problemes per consum de drogues\nPer al confinament i les drogues\nDe l'associació ALBA en temps de COVID-19\nL'abús d'utilització de les tecnologies durant el temps de confinament es relaciona amb diferents problemes que afecten la salut com la son, la falta d'atenció, el rendiment acadèmic, l'activitat física, l'alimentació...\nD'ús responsable en temps de COVID-19\nD'hores de pantalles en el confinament\nJocs d'apostes en línia\nEl confinament ha provocat un augment del joc d'apostes en línia. El fàcil accés a través del mòbil o internet afavoreixen que aquest tipus de joc es pugui convertir en un problema sobretot en infants i jovent.\nEviteu que els vostres fills i les vostres filles participin en jocs d'apostes durant el confinament\nJocs i diners


A l'ombra del crim: Tocar el dos no és tan senzill, de Màrius Moneo\nTornes amb força! No he llegit cap llibre de l'autor. Gràcies per compartir!\n18 de juliol de 2017, a les 20:50\nSembla una noveŀla interessant, si més no pel que fa a mostrar aquesta societat on no hi ha un pam de net (com diuen els clàssics i ja m'entens). Gràcies per la ressenya!\n19 de juliol de 2017, a les 5:33\nNo coneixia l'autor. Aquesta societat malalta que és el nostre pa de cada dia, res més actual per desgràcia.\n19 de juliol de 2017, a les 17:32


0.00€ - 2.00€\nCocktel Estudiant 250g\nAnacard Sencer 100g\nIdeals per a picar al aperitiu.\nNous Brasil 100g\nMango Sec 100g\nParticipa al projecte Hand in Hand a Turquia.\nBarreta Sesamini Xoco\nAlbercoc sencer 250g\nBarreta Sesamini 108g\nXocolata Farcit Crema Coco 100G\nRajola de xocolata farcit de crema de coco. Xocolata amb sensació refrescant i exòtica gràcies al farcit de crema de coco. Contingut mínim en cacau: 55% Vegà i de comerç just- Projecte Hand in Hand\nBarreta Muesli Xoco 429g\nMuesli en barreta de Xocolata i Plàtan, cereal cruixent amb peces de plàtan i xocolata amb llet. Producte amb certificat d'alimentació ecológica.\nXocolata amb llet 100g\nRajola Xoco 85% Cacau 80g\nGingebre Candi 75g\nEl gingebre és una arrel molt apreciada per la seva aroma i sabor picant. Es tracta de barretes caramel · litzades. El gingebre és ideal per a una bona digestió després de dinar, també millora la circulació i prevé marejos i refredats.\nBarreta Coco Xoco 50g\nBarreta Coco amb cobertura de xocolata negra. Pot contenir traces de gluten, soja, fruits secs i sèsam.\nXocolatines 85% Cacau 20g\nXocolatina Blanca 20g\nÉs un producte que participa al programa "hand in hand" de Rapunzel.


El Govern treballa per clarificar la llei i fer més flexibles els ERTOs\nL'executiu vol "objectivar" el terme 'viabilitat del negoci' que marca la legislació\n2 min. Andorra la Vella 04/11/2020 19:08\n651x366 El ministre portaveu i de Finances, Eric Jover, durant la roda de premsa d'aquest dimecres. / M. F. (ANA) El ministre portaveu i de Finances, Eric Jover, durant la roda de premsa d'aquest dimecres. / M. F. (ANA)\nEl Govern i el Col·legi d’Economistes treballen per “poder objectivar” de manera clara la clàusula que permet que les empreses es puguin acollir a una suspensió temporal del contracte de treball en cas que demostrin que hi ha un perill per a la viabilitat del negoci. Tal com ha explicat el ministre de Finances, Eric Jover, la norma estableix que les empreses es poden tornar a acollir a una suspensió en cas que se certifiqui que en els mesos anteriors han tingut una davallada del 50% en la facturació i, a més, una segona clàusula marca que també se'n puguin beneficiar novament si hi ha en perill la viabilitat del negoci.\nDes de l’executiu es creu necessari aclarir molt més aquest element del ‘perill per a la viabilitat del negoci’ i per això treballa per aclarir-ho, de tal manera que es pugui donar “una certa flexibilitat” per demanar aquesta mesura laboral tot i que no es compleixi el requisit de davallada d’un 50% en la facturació. En aquest sentit, cal destacar que des del sector empresarial han sorgit diferents veus posant en relleu les dificultats per acollir-se novament als ERTOs per la dificultat de justificar que entre els mesos d’abril i setembre han tingut aquesta davallada en la facturació. És per aquest motiu que des de l’executiu es vol aclarir la clàusula que estipula la viabilitat del negoci per “poder ajudar” els sectors que ara com ara puguin tenir dificultats per fer-se càrrec de la part salarial, tal com ha manifestat Jover.\nD’altra banda, i en relació a les darreres mesures decretades, concretament sobre el teletreball, el ministre ha detallat que s’ha registrat un impacte sobre la mobilitat d’una davallada del 20%, un fet que ve donat, ha manifestat, perquè no arriben visitants però també per les mesures que estan fent les administracions i les empreses privades per impulsar el treball a distància. També ha manifestat que s’estan fent inspeccions per garantir que les empreses compleixen amb l’estipulat.


L'escola francesa del Pas inicia les classes amb normalitat - Altaveu el diari digital d'Andorra\nL'escola francesa del Pas inicia les classes amb normalitat\nCinc docents, tres d'ells suplents, han pogut garantir l'obertura d'un centre que té menys de 100 alumnes\n09/09/2020 (12:27 CET)\nEscola francesa del Pas de la Casa. Altaveu\nL'escola francesa de primària ha pogut iniciar aquest dimecres les classes amb normalitat després d'un positiu de Covid-19 entre els docents i el posterior confinament dels contactes. Deu docents s'han hagut d'aïllar perquè dilluns van participar en una reunió de claustre amb el cas positiu. La incorporació de tres suplents ha fet que hi ha hagi cinc docents.\nEl fet que alguns alumnes no s'hagin incorporat perquè encara no han tornat de vacances i l'aforament del centre, que no arriba als 100 alumnes ha facilitat que els cinc docents puguin fer-se càrrec de tots els escolars. La sensació entre les mares i els pares que han acompanyat els fills aquest dimecres al matí és de tranquil·litat. Ara s'spera que els resultats de les noves proves realitzades als contactes del docent diagnosticat puguin descartar que pateixin la malaltia i, per tant, es puguin reincorporar a l’escola el més aviat possible.\nEl positiu per coronavirus d'un mestre deixa en quadre l’escola francesa de primària al Pas\nL'escola va enviar dimarts un correu electrònic a les famílies garantint l'obertura aquest dimecres. El delegat d'ensenyament francès a Andorra, Denis Dekerle ha visitat els centres que han començat les classes. El collège ho farà divendres, i la resta del Lycée Comte de Foix reprendrà l'activitat a partir de la setmana vinent. Hi ha hagut cues d'entrada dels alumnes a l'escola francesa d'Escaldes-Engordany.


Un famós DJ se’n va a Eivissa a fer de pagès\nCalvin Harris a Eivissa | Calvin Harris / Instagram\nL'artista escocès ha canviat de vida i viu a Terra Masia, la granja orgànica més gran de l'illa, on produeix ous, vi i hortalisses\nL’escocès Calvin Harris, un dels DJs més ben pagats del món, ha canviat la seva enorme mansió de Los Angeles (Califòrnia) per una finca a Eivissa, on es dedica a fer de pagès. L’artista, que va vendre la seva casa de la costa oest dels Estats Units per més de 7 milions d’euros a principis de 2020, ara viu a Terra Masia, la granja orgànica més gran de l’illa, on es dedica a produir ous, vi i hortalisses envoltat de natura.\nHa estat el mateix Harris, de 38 anys, qui ha compartit al seu compte d’Instagram diverses fotografies de la seva nova vida: passejant pel camp, collint pastanagues, acompanyat d’ovelles… Tot un canvi radical pel multimilionari DJ, que sembla que ha abandonat l’estrès i el glamur per una manera molt més tranquil·la de passar els dies, encara que segurament hagin de treballar més. Les 56 hect“arees de Terra Masia, abans coneguda com Cas Mallorquí, a Santa Eulària des Riu, són una gran finca on també es duen a terme celebracions com ara casaments.\nAcompanyat d’un equip d’experts on hi ha, per exemple, agricultors, xefs i enòlegs, Calvin Harris es dedica a treballar la terra com si fos un més. De fet, ja fa un temps que, en una entrevista, va declarar que volia dedicar més temps a la natura. Sembla que, si més no de moment, el lloc que ha triat per fer-ho és Eivissa.\nTota una revolució pel que, durant els darrers quinze anys, ha estat un dels DJs més cotitzats del món, ha encapçalat les llistes de vendes de mig planeta i fins i tot ha fet de model per algunes de les marques de roba més prestigioses. Tot plegat, però, sembla que ha quedat enrere, substituït per una vida amb molta feina però molt més relaxant, enmig del camp i produint aliments orgànics. Un “retir” daurat que molts voldrien però molt pocs poden aconseguir.


Merchandising | Carnaval de Vilanova i la Geltrú\nCom cada any la FAC obrirà la Botiga del Carnaval. Enguany situada al TOC.\nPer impulsar els productes de la festa i promoció del Carnaval, la FAC, s’ha posat mans a l’obra i enguany hi haurà moltes novetats en aquest sentit.\nBosses de les lones del cartell del Carnaval 2011: Amb l’èxit obtingut l’any passat, a la Botiga es podran trobar bolsos de lona, amb l’estampat de l’any passat.\nLlibre de Bienve Moya: A la botiga de la FAC també es podrà adquirir el llibre “CARNAVAL, EL DE VILANOVA I LA GELTRÚ” amb textos de Bienve Moya, fotografies de Rafael López-Monné i pròleg de Noemí Sans, número 5 de la col·lecció Post Festum d’Aralo Editors.\nLlibre d’en Dolcet: el caramel que volia anar a la comparsa. En Dolcet és un caramel que somia anar a la Comparsa. Aquesta és una festa del Carnaval de Vilanova i la Geltrú, on els caramels són els protagonistes. En Dolcet es posa molt trist quan descobreix que és diferent de la resta de caramels del seu món, el pot de caramels on viu. Però un dia canvia el seu futur quan un nen entra a comprar a la botiga de llaminadures. (també en format audiollibre).\nArtesania Olgart: L’Olga ens sorprèn amb nou material per lluir en aquestes dates. Clavells, mantons, barretines i plats de xató, juguen a disfressar-se d’anells, arracades, pins i penjolls.\nA més a més de tot això, a la Botiga del Carnaval, també s’hi podrà trobar: Cartells, davantals de la Xatonada, domassos, xapes de cava, la litografia, l’àlbum, cromos del Carnaval, Neobarretines, bosses de mocadors de fer farcells, punts de llibre …


galletas para perros Archives - Urban Pets\nRecepta de galetes casolanes per a gossos\nPosted on 20/09/2013 by UrbanPets\nAlguns de vosaltres ens heu demanat, a través de la nostra pàgina de Facebook, la recepta de les galetes casolanes per a gossos que fem. Aprofitem el blog per oferir-vos la recepta de galetes de pera (que també es poden fer de poma, per exemple).\nD’entrada hem de dir que la recepta no és nostra. Ens la va donar la nostra bona amiga (i clienta d’Urban Pets) Lali Masriera i nosaltres l’hem modificat lleugerament. Podeu veure la recepta original de la Lali al seu blog.\nLa nostra recepta necessita els següents ingredients:\n1 pera o poma\n75 grs de flocs de civada\n1 cullerada d’oli vegetal\nPer a la preparació de les galetes, seguirem aquestes instruccions:\nPre-escalfem el forn i el grill alhora a 180º.\nPelem i ratllem la pera o la poma.\nPosem a la panificadora (nosaltres tenim la del Lidl) la farina, la civada, la fruita que hagueu triat, l’oli i l’aigua i programem la funció amasar per a pizza. Una altra opció si no teniu panificadora és fer servir un robot de cuina o fer-ho a mà, però no queda tan bé perquè la massa resultant és força densa i costa una mica de treballar-la. Sabrem que ja està llesta quan no s’enganxi als dits.\nUn cop tenim la massa treballada, l’estirem amb un corró sobre una superfície llisa on hi haurem tirat una mica de farina per evitar que s’enganxi. La idea és que quedi una massa estirada d’uns 5 mil·límetres de gruix. Penseu que un cop al forn, les galetes no pugen gaire ja que la recepta no porta llevat.\nAmb un motllo en forma d’os, aneu marcant la massa i posem el resultat en una plata al forn. Nosaltres hi posem paper de forn i així les galetes no s’enganxen.\nUn cop tenim la plata plena, la posem al forma i al grill al mateix temps uns 30 minuts. Aneu vigilant perquè en funció del forn i del gruix final que hagueu donat a les galetes se us couran abans o després.\nUn cop tretes del forn, deixeu referedar les galetes. Millor si no queden sobre una superfície llisa per evitar que es remullin amb la humitat.\nI ja estaran llestes per tastar!\nAviat a Urban Pets, a més de galetes de pera i poma, en tindrem de més tipus! Casolanes, naturals, sense conservants ni additius: els premis per a gossos (i ens consta que tenim alguns gats fans de les nostres galetes) més sans!\nSi en feu, us animem a penjar fotos de les vostres galetes al facebook d’Urban Pets!\nPosted in Els nostres serveis i productes, Urban Pets\t| Tagged galetes per a gossos, galetes veganes, galletas para perros, menjar natural per a gossos, recepta, urban pets\t| Leave a reply


Desitjos, fantasies i temptacions - @jordi1925\nHome històries Desitjos, fantasies i temptacions\nJordi Canals / 20.6.18\nTots tenim desitjos, fantasies i temptacions. I a tots, encara que no ho diem, ens agradaria poder fer-les realitat. Normalment són coses que ens guardem per a nosaltres mateixos i mai arribem a compartir. Ja no dic de fer-les, parlo de compartir-ne només la idea. Potser, per començar, seria bona idea escriure-ho per a nosaltres mateixos.\nAvui m’ha vingut aquesta idea al cap. Així que he agafat l’estilogràfica, que feia molt de temps que no feia servir –ara acostumo a escriure amb bolígraf o roller per allò de la comoditat–. Així que he mirat de trobar un cartutx en algun racó del calaix. N’he trobat una capseta de color blau. És un color que no em convenç, sempre he preferit la tinta negra, sóc així de maniàtic. Suposo que justament per això va quedar arraconada i avui és l’única que tinc. Tant se val.\nQuan tot ho tinc a punt, obro un quadern; hi vull fer les meves llistes; m’agrada fer-les quan tinc una mica de temps. Amb la tassa de te costat i el roller a la mà –he descartat l’estilogràfica– dubto per on començar. Ho faig escrivint primer “desitjos” en una de les pàgines. La meva intenció és començar a gargotejar algun mot a continuació. Vull escriure allò que tinc pendent de fer realitat: persones, llocs o situacions que em tempten i m’atrauen...\nFaig uns glops de la tassa abans de començar a escriure. Em distreu una notificació al WhatsApp i m’entretinc en una agradable conversa. Comento el que anava a fer i entre els dos surt la idea de fer una llista de fantasies compartida. M’encanta la idea, així que em deixo caure en la temptació i quedem en fer-la. Deixo el roller damunt la taula i amb la tassa de te a les mans em poso a pensar-hi. Ara només queda decidir per on començar; al cap i a la fi, les fantasies són per fer-les realitat, i si són compartides, encara millor.\nTanco el quadern i el deso al calaix; prefereixo centrar-me en aquesta llista compartida. Mentre el tanco, imagino quan arribarà el moment en que començarem a esborrar-ne allò que vagi deixant d’estar pendent.


El Club Esportiu l’àngel-APASA, Premi al Valor Esportiu col·lectiu | Amposta.info\nEl Club Esportiu l'àngel-APASA, Premi al Valor Esportiu col·lectiu\nLa 10a edició dels Premis Nacionals Special Olympics Catalunya premia al club ampostí per la seva feina a favor de les persones amb discapacitat intel·lectual a través de l’esport\nEls Premis reconeixen esportistes, associacions, clubs, entitats i col·laboradors amb una vessant solidària i inclusiva que donen suport als esportistes amb discapacitat intel·lectual i al moviment Special Olympics. Pel que fa al primer Premi d'Honor Francesc Martínez de Foix i Llorens, ha recaigut en Josep Pijoan, un dels grans impulsors del moviment de Special Olympics al nostre país.\nEl Premi Iniciativa Solidària ha estat per a la Fundació Lilian Thuram, que treballa per a l'educació contra el racisme i la lluita contra les discriminacions i a favor dels drets humans, mentre que el Premi a la Responsabilitat Social Corporativa és per a Manubens Advocats, que dona assessorament legal, fiscal i comptable, així com servei de consultoria de manera desinteressada a l'entitat. El Premi al Compromís Solidari distingirà el club de bàsquet Força Lleida, el primer de les terres de Lleida en crear una secció amb persones amb discapacitat intel·lectual que forma part del club com una secció més.\nD'altra banda, el Club Esportiu l'Àngel-APASA d'Amposta rebrà el Premi al Valor Esportiu col·lectiu per la seva feina a favor de les persones amb discapacitat intel·lectual a través de l'esport, i els esportistes Maria Mundó i els bessons Marc i Raimon Aldabó han estat distingits amb el Premi al Valor esportiu individual femení i masculí, respectivament, per la seva trajectòria i valors.\nEl jurat ha estat integrat per Sergi Grimau, president d'Special Olympics Catalunya; Chakir El Homrani, conseller de Treball, d'Afers Socials i Famílies, que ha delegat en Francesc Iglesies, secretari d'Afers Socials i Famílies; Gerard Figueras, secretari general de l'Esport i de l'Activitat Física, que ha delegat en Xavier Andreu, director de Comunicació i Relacions Externes de l'organisme; Xavier Aguilar, patró de la Fundació del FC Barcelona; Christian García, director d'Esports de la Corporació Catalana de Mitjans Audiovisuals; Josep Maria Casanovas, editor del diari Sport; Santi Nolla, director del diari Mundo Deportivo, que ha delegat en Josep Maria Artells, subdirector del mitjà; Rosa Cadenas, presidenta de Dincat–Plena Inclusió Catalunya; Carmen Ródenas, directiva de la Fundació Special Olympics España; Marina Gómez, presidenta de la Federació ACELL; Joan Lluís Monteys, secretari d'Special Olympics Catalunya; Albert Agustí i Jordi Alavedra, vicepresidents d'Special Olympics Catalunya; Xavier Ferré, directiu de la Federació ACELL i d'Special Olympics Catalunya; Manel Orantes, extennista, que ha excusat la seva assistència; Xavier Ferreón, vicepresident primer i econòmic del Reial Club de Tennis Barcelona-1899; Manel Algeciras, director tècnic de la Federació ACELL, i Montse Vilà, directora de projectes d'Special Olympics Catalunya.


Una cadena humana per salvar el jardí ‘oblidat’ de Sarrià\nLa masia Can Raventós, "el darrer refugi climàtic" de Sarrià JORDI PLAY\nLa Plataforma Defensem Can Raventós organitza una iniciativa per frenar la degradació de la masia\nLes altes temperatures d’aquestes últimes setmanes han fet estralls en el jardí de l’antiga masia de Can Raventós. Aquest petit oasi climàtic ubicat al cor de Sarrià s’està assecant a marxes forçades i la manca de pluja i de cap mena de manteniment per part dels propietaris està accelerant la degradació de l’espai, una de les poques zones verdes històriques que resisteixen al barri.\nDesprés de fer diversos requeriments a l’Ajuntament de Barcelona alertant de l’estat del jardí i davant la manca de resposta per part de l’administració municipal, la Plataforma Defensem Can Raventós va organitzar aquest dissabte una iniciativa popular per revertir aquesta situació i ajudar a mantenir l’espai. En concret, la proposta de l’agrupació veïnal consistia a formar una cadena humana per portar aigua des de l’espai Gardenyes fins a la masia i regar els arbres i les plantes del jardí des d’un dels murs laterals que flanquegen la finca utilitzant escales plegables, ja que es tracta d’una propietat privada.\nLa iniciativa de la plataforma va ser tot un èxit i va comptar amb la participació de desenes de veïns de la zona, que van voler contribuir d’aquesta manera a la preservació d’aquesta zona verda.\nCal recordar que aquesta masia senyorial construïda l’any 1848 i situada entre els carrers Bonaplata, 44-52 i Fontcoberta, 16-24, està catalogada i protegida pel Pla Especial de Protecció del Patrimoni Arquitectònic de Barcelona (nivell C). La intenció dels actuals propietaris de Can Raventós és construir a la finca pisos de luxe, un projecte que compta amb el rebuig d’una part del veïnat, que considera que el consistori barceloní hauria de proposar als inversors una permuta de terrenys que permetés a l’administració adquirir la finca per municipalitzar-la i convertir-la en un equipament públic.\nTanmateix, aquesta possibilitat cada cop sembla més complicada i, de fet, el projecte d’obres és a les portes d’aconseguir la llicència per intervenir en aquesta finca, que per a una gran part dels veïns de la zona és considerada com l’últim refugi climàtic del barri. Els contraris a la construcció dels nous pisos va més enllà i apunten que el plantejament que volen dur a terme les societats BeCorp i Bigdal 5000 SL vulnerarà la normativa que protegeix els edificis històrics de la ciutat.\nBarri de Sarrià can raventós


2on Aniversari del Bateig dels Minyons de Sta. Cristina – Minyons de Santa Cristina\n2on Aniversari del Bateig dels Minyons de Sta. Cristina\nEl passat 2 d’abril celebrarem el nostre segon aniversari del bateig. Pels que no teniu clar que vol dir un bateig casteller us en farem cinc cèntims:\nEn primer lloc, cal tenir present que és un dels moments més importants d’una colla castellera, en el qual passes a ser colla en formació a una colla castellera, en el nostre cas va ser el 12 d’abril del 2015. En segon lloc, en el període de formació i el dia del bateig t’acompanyen dos colles padrines, els quals vetllen per la teva bona progressió en el món casteller, els nostres padrins són els Sagals d’Osona i els Marrecs de Salt. Per finalitzar aquesta introducció, en el nostre cas aquest dia va ser la diada en que vàrem passar a lluir la nostra camisa verd poma que ens consolidava com a la primera colla castellera al Baix Empordà. Estic segur que tots els que vàrem tenir la sort de ser-hi aquell 12 d’abril de 2015, quan celebrem l’aniversari recordem anècdotes, historietes, riures i abraçades d’aquell dia, que ens omple d’orgull i podem transmetre als nous minyons i minyones que tot i no haver pogut ser-hi a cada aniversari ho poden tornar a reviure i celebrar junts.\nPerò ja n’hi ha prou d’introducció i centrem-nos en el segon aniversari, com ja és tradició ens vàrem reunir tots a l’Espai Riudaura per donar el tret de sortida de la cercavila que ens portaria a plaça a toc de gralles i tabals. Aquest any ens acompanyaven un dels nostres padrins els Sagals d’Osona (camisa carbassa) i una de les colles de la comarca veïna els Vailets de l’Empordà (camisa blau cel). La veritat és que feia patxoca veure tant de color pel carrers de Santa Cristina, a més a més, cal agrair el bon temps que ens acompanyava.\nEn arribar a plaça tocava anar-nos enfaixant i escoltar les indicacions del nostre nou cap de colla, el qual estava com un flam igual que la resta dels membres de la tècnica (fet totalment normal). Abans de donar el tret de sortida a la diada, es realitzà un pilar de dol (pilar de 4) per la família Zarapico-Ferrer com a símbol de suport de la colla cap a la família per la seva passada pèrdua.\nInici de la diada.\nUn cop finalitzat aquest moment s’inicia la diada del segon aniversari; per la nostra banda començarem amb un pilar de 4 caminat i saludat, acompanyat per la nostra canalla la qual es va enfilar una sobre l’altre, realitzant uns petits pilars de dos. Els nostre companys de Sagals i Vailets realitzaren dos pilars de 4 simultanis com a tret de sortida.\nLa primera construcció a portar a plaça va ser el 3d6a, el qual es va haver de tirar enrere per seguretat, ja que els temps d’execució i les nombroses estrenes en totes les posicions deixava entreveure que potser li calia un xic més de temps per portar-lo a bon port.\nEn segona ronda, es va optar per un 3d6 amb alguna estrena com per exemple l’anxaneta, aquest castell tot i ser amb un temps més llarg del que estem acostumats (cal a dir que la rapidesa de moment no és el nostre fort), es va descarregar amb solvència.\nEn tercera ronda, es va apostar per la torre de 6, construcció consolidada la temporada passada, però que sempre requereix tenir tots els sentits en ella. Ja que tal i com va passar després d’una forta sotragada en la pujada va debilitar l’estructura i en el moment de la baixada de l’anxaneta una de les rengles va cedir i el castell va fer llenya, per sort, tot i algun espant , ningú va sortir gaire tocat “si mes no, físicament”\n-3d6 descarregat, intent desmuntat 3d6a i torre 6 carregada-\nPer tancar la nostra actuació es van realitzar dos pilars de 4 simultanis.\nPer part de les colles que ens acompanyaven realitzaren:\nSagals d’Osona: 3d7, 3d7a, 4d7 i p5.\nVailets de l’Empordà: 3d7, torre de 6, 4d6 i p5.\nTot seguit, es va ballar al so de gralles i tabals, i es donar les gràcies a les colles convidades juntament amb l’entrega del recordatori de la diada als caps de colla i presidents/es.\nPerò això no s’acaba aquí tot i que els nostres castells no van sortir com s’esperava, quedava el plat fort de la jornada, el dinar de celebració on tocava bufar les espelmes a tots els minyons i minyones que dia a dia fan més gran la història de la colla.\nBufant les espelmes, per molts anys!!!!!!!!!\nPer finalitzar, la crònica m’agradaria fer una reflexió a la meva colla: el nostre aniversari és una diada molt important i que com diem sempre ningú pot faltar, però el que de veritat fa escriure la història d’una colla i una família és el dia a dia, diada a diada, assaig a assaig. Per tant, no cal perdre de vista que estem a principi de temporada i que aquest any tornarem a escriure una nova pàgina de la història dels Minyons de Santa Cristina, que jo no em penso perdre.\nSempre amunt, salut i castells.\n2on Aniversari del Bateig dels Minyons de Sta. Cristina2017-04-162017-04-16http://minyonsdesantacristina.cat/wp-content/uploads/2015/08/Logo-sol.pngMinyons de Santa Cristinahttp://www.minyonsdesantacristina.cat/wp-content/uploads/2017/04/bufant-espelmes-minyons.jpg200px200px


TALLER DIGITAL. Memòria Universitat d'Alacant 2010-11\nEl Taller Digital de la Universitat d'Alacant (TDUA) és una empresa tecnològica que desenvolupa solucions en l'àmbit de les tecnologies de la informació i la comunicació (TIC), adreçades a empreses, al sector públic i a les entitats del tercer sector. La missió del TDUA és comercialitzar productes i serveis tecnològics basats en la investigació, el desenvolupament i la innovació. A més, l'empresa manté un compromís permanent amb tots els aspectes vinculats amb la responsabilitat social corporativa en general, la igualtat d'oportunitats entre homes i dones i la conciliació de la vida personal i professional en particular, uns valors que vinculen la nostra activitat amb els de la Universitat.\nDurant el curs 2010-2011, Taller Digital, com a empresa del sector TIC, ha dedicat part del seu temps i recursos a la investigació de nous serveis per a entitats públiques i privades. En aquesta línia, manté una permanent col·laboració amb diversos grups d'investigació, que propicia la transferència de coneixement i el desenvolupament de productes i serveis adequats a les necessitats del mercat.\nTaller Digital ha aconseguit diverses certificacions que asseguren la qualitat dels seus serveis:\n- Certificat de Sistema per a la Gestió de Seguretat de la Informació (SGSI), descrit a través de l'estàndard per a la seguretat de la informació ISO/IEC 27.001.\nPer a obtenir aquesta certificació s'han definit processos de seguretat interna i externa i s'han implantat diverses eines, en virtut de la millora de la seguretat de la informació amb què es treballa en aquesta organització, com l'Openfire i l'OCS. També s'han creat nous servidors en substitució d'altres antics que tenien problemes d'estabilitat o rendiment, com la creació de diversos servidors Linux i la substitució de les bases de dades de producció.\n- Marca N d'Accessibilitat TIC: certificat oficial en accessibilitat TIC per a llocs web que atorga l'Associació Espanyola de Normalització i Certificació (AENOR), amb la col·laboració de Fundació CTIC i l'Institut Europeu de Software (ESI Tecnalia).\nEl passat mes d'octubre es va renovar el Certificat Oficial en Accessibilitat TIC per al lloc web www.eltallerdigital.com per una validesa de tres anys més. A més, s'ha adquirit aquest mateix certificat per al microsite www.accesibilidadparatodos.com. AENOR ha realitzat una auditoria al sistema de gestió i una verificació de requisits a ambdós llocs web.\n- Certificat de Sistema de Gestió de la Responsabilitat Social RS10 d'AENOR.\n- Certificat en conciliació i igualtat - EFR PIME, que concedeix la Fundació +Família a les empreses que demostren ser familiarment responsables, que posa en relleu el compromís a llarg termini de Taller Digital amb la política de conciliació i igualtat d'oportunitats.\nDurant el curs, Taller Digital ha participat estretament amb la Universitat d'Alacant, a través dels seus grups d'investigació i amb la Fundació Biblioteca Virtual Miguel de Cervantes, en la investigació i desenvolupament de noves arquitectures, serveis i presentació de continguts per a la Biblioteca Virtual Miguel de Cervantes.\nUna de les línies d'investigació més important són els serveis software (SaaS). Cada una de les nostres aplicacions informàtiques forma part d'una família de solucions software de gestió integral dels processos de negoci d'una organització i la presa de decisions. Entre els seus principals avantatges destaquen els reduïts costos d'inversió i manteniment, a més de la ràpida implantació. El tret diferenciador de les nostres eines es troba en l'origen de la seua creació, perquè han sorgit de situacions i necessitats reals que no estaven cobertes.\nUns altres projectes giren entorn de la gestió de l'accessibilitat web o del màrqueting online, actes protocol·laris i menús escolars. A més, creem continguts digitals que afavoreixen la inclusió de diversos col·lectius (persones sordes, xiquets i majors) mitjançant l'ús de les tecnologies. Per al desenvolupament d'aquestes eines, descrites en l'apartat d'I+D+I, comptem amb el finançament parcial dels ministeris de Cultura, de Ciència i Innovació i d'Indústria, Turisme i Comerç i dels fons estructurals de la Unió Europea. Així mateix, hem participat, amb la Fundació Biblioteca Virtual Miguel de Cervantes, en el desenvolupament del Pla Tecnològic de la Biblioteca Virtual, que continua ajustant-se després de la inauguració de la nova plataforma tecnològica durant aquest curs.\nEntre els diferents serveis prestats, la programació i l'elaboració d'aplicacions web a mida són els més sol·licitats, amb el 65% del volum de facturació. L'edició digital representa el 21%, els treballs d'edició audiovisual el 9% i el 2% digitalització.\nEn relació amb els destinataris dels serveis prestats pel Taller Digital, es mantenen les entitats públiques i del tercer sector (Fundació Biblioteca Virtual Miguel de Cervantes principalment) com a principals clients de Taller Digital. Les entitats públiques són les que més percentatge suposen sobre el volum total de negoci de l'empresa (67%). Dins d'aquestes es mantenen i consoliden clients després d'anys de relació i prestació de serveis, com ara la Secretaria de Política Lingüística de la Generalitat de Catalunya i l'Ajuntament d'Asp, entre d'altres, a més de nous clients, com el Centre Aragonés de Tecnologies per a l'Educació. També les universitats, entre les quals la Universitat d'Alacant és el client principal, encara que també destaquen els treballs realitzats a la Universitat de Burgos, la Universitat Politècnica de València, la Universitat Miguel Hernández d'Elx i a la Universitat de Jaén.\nMereixen una referència especial els serveis prestats a la Biblioteca Virtual Miguel de Cervantes, que constitueixen un important volum de treball per a Taller Digital. S'han realitzat nombrosos serveis de creació de continguts per a portals, pàgines d'autor, ampliació de catàlegs, reorganització de seccions, gestió d'accessibilitat de la BVMC. A més, dins del Pla Tecnològic de la Biblioteca, s'ha canviat parts de l'anterior estructura a la nova plataforma i s'han reprès aspectes vinculats a la catalogació i les fitxes d'obres, el cercador i la forma de visualitzar els textos.\nLa llista de continguts incorporats durant aquest curs és extensa. Les novetats que en diversos formats s'han publicat arriben a 6.606, entre les quals hi ha obres de caràcter general de literatura i història, revistes científiques, facsímils, tesis i arxius sonors i de vídeo, biblioteques d'autor i portals temàtics. L'usuari pot localitzar qualsevol obra a través del cercador o a través de les seccions que agrupen obres de la literatura catalana, espanyola, hispanoamericana, infantil i juvenil, en llengua de signes, a més d'obres relacionades amb la història i amb la llengua.\nTaller Digital ha participat també en la fase de desenvolupament del Pla Tecnològic de la BVMC, revisant i ajustant procediments de catalogació, a més del cercador i la forma de visualitzar-ne els continguts.\nPortals temàtics rellevants inaugurats durant aquest curs són Biblioteca Africana, Novel·la Pastoral, Novel·la Gòtica o Teatre Corsari. Entre les biblioteques d'autor, destaquen grans clàssics com Alfons X el Savi, Marqués de Santillana, o Gaspar Melchor de Jovellanos; hispanistes com Jean-François Botrel o els Germans Argensola; autors hispanoamericans com Clorinda Matto de Turner, Domingo Faustino Sarmiento i José Mármol; i contemporanis com Al Tall: cultura i música tradicionals d'arrel mediterrània a la Biblioteca Joan-Lluís Vives. A més, a la Biblioteca de Signes s'han presentat com a novetats quatre lliçons, de nou previstes, entorn dels materials curriculars en Llengua de Signes Espanyola de primer cicle de primària, amb diferents activitats especialment dissenyades per a aquest col·lectiu en la Biblioteca de Signes Didàctica.\nA més d'assumir la programació prevista per a aquest curs, s'han realitzat tasques de revisió de duplicat de matèries, revisió d'autoritats i d'establiment de tipologia documental per al nou programa de gestió documental i revisió d'enllaços.\nDurant el curs acadèmic 2010-2011, s'han realitzat diferents accions, emmarcades dins de l'àrea de recursos humans, orientades a la consecució dels objectius definits en el pla estratègic de l'empresa i definides dins del sistema de gestió per competències que dóna coherència a tots els processos, procediments i accions vinculades a la gestió de l'equip humà. Aquestes accions, que han contribuït especialment a la consecució dels objectius estratègics i que han permès desenvolupar al màxim les competències identificades com a clau per a la consecució esmentada, són les següents:\n1. Consolidació del model d'avaluació de l'exercici en relació a l'equip directiu (grup de prova durant l'exercici 2009-2010) i implantació, després de la realització de les accions formatives necessàries per a dotar de eines adequades, per a la resta de col·laboradors i col·laboradores. L'anàlisi dels resultats obtinguts permet afirmar que s'ha aconseguit un nivell de satisfacció alt, ja que el model ha permès conèixer el nivell de desenvolupament de les competències bàsiques identificades com a clau en cada lloc de treball i identificar els aspectes de millora.\n2. Disseny i implantació del pla de formació anual (primer trimestre de l'any), que inclou accions formatives per al desenvolupament dels punts de millora identificats a través de l'avaluació d'exercici i de l'anàlisi de necessitats identificades pels diferents responsables d'àrea o departament. Desenvolupament de 140 accions formatives.\nA més, s'ha implementat un segon nivell de valoració de l'eficàcia de les accions, que suposa analitzar i valorar la repercussió en la millora del treball diari. Cal destacar el caràcter d'autoformació i el trasllat dels coneixements a altres persones de l'equip, cosa que ha marcat el pla de formació i permet incrementar el nombre d'accions i reduir-ne els costos derivats.\n3. Millora del sistema de retribució per objectius personals, més alineat amb els objectius estratègics i amb el desenvolupament de competències.\n4. Implantació i desenvolupament de models de gestió relacionats amb la responsabilitat social, la conciliació i la igualtat, guiats per les directrius establides en els respectius plans d'acció que, al seu torn, responen a les pautes i especificacions de les normes RS10 (responsabilitat social), EFR (empresa familiarment responsable) i el segell FENT EMPRESA:\nTaller Digital ha sigut la primera PIME auditada a tot Espanya i, per tant, la primera certificada en la norma RS10 dins de la iniciativa RSE-PIME, promoguda pel Ministeri d'Indústria, Turisme i Comerç.\nEn l'àmbit de la conciliació, cal destacar que Taller Digital ha renovat aquest curs la seua certificació d'empresa familiarment responsable (EFR), atorgada per la Fundació Més Família i auditada per AENOR, amb un increment de la puntuació en 150 respecte a la certificació anterior (2008), la qual cosa evidencia el desenvolupament del model de gestió i les millores dutes a terme. En aquesta línia, l'empresa suma als reconeixements anteriors l'obtenció del visat d'igualtat, concedit per la Conselleria de Benestar Social, a través de la Direcció General per la Dóna i per la Igualtat, que reconeix l'existència d'un pla d'igualtat i valida les accions i mesures contingudes, a més de la seua implementació en l'empresa.\nD'altra banda, Taller Digital ha mantingut una constant relació amb les empreses del seu entorn preocupades per la responsabilitat social, la conciliació de la vida professional i personal i la igualtat d'oportunitats entre dones i homes i ho ha fet assumint la responsabilitat de ser els ponents del II Fòrum de PIMES EFR del País Valencià, participant com a empresa invitada per AENOR en el taller "Beneficis de la certificació de la gestió de RSE" del programa de la I Jornada Provincial de RSE, organitzada per Creu Roja, Cambra de Comerç d'Alacant, COEPA i UMH; i com a membre del fòrum d'experts PIME del País Valencià en matèria de conciliació.\nAmb caràcter més intern, s'ha constituït el Comité de Responsabilitat Social i s'han renovat els membres dels comités de conciliació i igualtat, mantenint-se la representació de la gerència i de l'equip directiu, a més dels representants dels treballadors, com a garantia del compromís de tota l'Organització.\n5. Realització d'accions derivades de l'administració de personal i les relacions laborals. Durant el curs 2010-2011, el Taller Digital ha comptat amb una mitjana de 53 professionals, experts en diferents disciplines com filologia, història, informàtica, biblioteconomia, publicitat, sociologia, dret i administració.\nS'ha dut a terme la gestió i la supervisió de totes les qüestions relacionades amb aquesta plantilla, com ara altes i baixes de personal, gestió de nòmines, control i supervisió d'incidències horàries, realització d'estudis i anàlisis (absentisme, aprofitament de la jornada laboral, composició jornada horària, etc.), l'organització de vacacions i permisos retribuïts, la realització d'estudis funcionals i d'organització del personal, l'avaluació i anàlisi del rendiment productiu, les relacions amb els serveis de prevenció de riscos laborals i de vigilància de la salut, el Comité d'Empresa, els organismes oficials, etc.\nA més, Taller Digital ha col·laborat amb diferents institucions, entre les quals destaca la Universitat d'Alacant, establint convenis de col·laboració educativa per a la realització de pràctiques. Durant aquest curs s'ha disposat d'un total de 22 alumnes procedents de l'Escola Superior Politècnica de la Universitat d'Alacant, la Facultat de Filosofia i Lletres de la Universitat d'Alacant, els instituts Mare Nostrum i Miguel Hernández d'Alacant i el Victoria Kent d'Elx.\n6. Establiment de polítiques i estratègies coherents amb les del pla estratègic de les empreses, sobre les quals es recolzen tots els projectes i accions anteriors. Cal destacar-hi la política de creixement (augment de producció i vendes) i l'estratègia de diversificació i adaptació (nous productes o nous mercats), que permeten un major desenvolupament de les competències, de la política de comunicació interna i externa i la política de transparència, responsabilitat i compromís.\nEntre les principals activitats de Taller Digital destaca la realització de projectes d'investigació i desenvolupament, per a la qual comptem amb diverses subvencions públiques. En total, hem obtingut subvencions a la inversió i a l'explotació per valor de 111.568 euros, amb el finançament dels fons estructurals de la Unió Europea 2007-2013 i els ministeris d'Indústria, Turisme i Comerç, el de Cultura i el de Ciència i Innovació. Com a novetat respecte al curs passat destaca la concessió del projecte "Identificació de carències en solucions TIC per al sector hostaler i el seu desenvolupament derivat per a la millora competitiva", dins del subprograma Avança Competitivitat R+D+I per als anys 2010-2012, per un import total de 160.423 euros. A més, continuem col·laborant amb altres empreses i institucions en l'execució de projectes de R+D.\nEls projectes d'investigació i desenvolupament actualment en marxa i per als quals s'ha rebut finançament són els següents:\n- Identificació de carències en solucions TIC per al sector hosteler i el seu desenvolupament derivat per a la millora competitiva (TSI-020500-2010-367).\nPprojecte d'innovació finançat pel Ministeri d'Indústria, Turisme i Comerç dins del subprograma Avança Competitivitat per a 2010-2012. El projecte, en col·laboració amb la Universitat d'Alacant i l'Associació Provincial d'Empresaris d'Hosteleria d'Alacant, consisteix en l'estudi i desenvolupament de solucions per a la introducció de les TIC en el sector de l'hostaleria, a través del desenvolupament d'eines de software que permeten la gestió del flux de treball, així com metodologies de sistematització de la comunicació a través de eines comunicatives de la web 2.0.\n- GAMO: sistema de gestió integral del màrqueting online en sectors tradicionals (TSI-020110-2009-166).\nPprojecte de desenvolupament experimental finançat pel Ministeri d'Indústria, Turisme i Comerç dins del subprograma Avança R+D per a 2009-2011. Taller Digital col·labora amb Cierzo Development SL, Mustang Inter SL, Associació d'Industrials del Calçat d'Elx i Universitat d'Alacant. El projecte té com a objectiu desenvolupar un sistema de gestió de qualitat que permeta l'organització i el seguiment de plans de màrqueting, a més de la realització online de campanyes i accions de màrqueting i publicitat. A fi de provar-ne la utilitat, té en compte la realització de proves pilot en diverses entitats relacionades amb el sector tradicional del calçat.\nPprojecte de desenvolupament experimental finançat pel Ministeri d'Indústria, Turisme i Comerç dins del Subprograma Avança R+D per a 2009-2011, en col·laboració amb la Fundació Comunitat Valenciana MARQ. El projecte té com a objectiu el desenvolupament de guies didàctiques i divulgatives multimèdia i multidispositiu per al museu, a fi d'afavorir la inclusió de distints col·lectius (persones sordes, xiquets i majors). En aquests mesos s'ha culminat l'edició per a iPod de totes les sales permanents del MARQ i s'ha desenrotllat un portal per a la gestió de reserves de visites de grups.\n- Sistema de workflow per a producció de continguts en biblioteques digitals (PTQ-08-03-07540), projecte finançat pel Ministeri de Ciència i Innovació dins del subprograma Torres Quevedo per a 2009-2011. Consisteix en el desenvolupament d'un sistema que proporciona eines per a facilitar les tasques relacionades amb la gestió del flux de treball de producció de continguts en biblioteques digitals o grans repositoris documentals.\n- Aplicació del llenguatge XML a la publicació d'obres literàries en biblioteques digitals (PTQ-09-02-01318 i PTQ-09-02-02129), projecte subvencionat pel Ministeri de Ciència i Innovació dins del Subprograma Torres Quevedo per a la contractació laboral de tecnòlegs en el període 2010-2012.\n- Dinamització audiovisual del jaciment arqueològic de L'Alcúdia d'Elx. Fases I i II: videoguies i vídeos formatius. Concessió d'ajuda a la inversió en capital per a promoure la modernització, innovació i adaptació tecnològica de les indústries culturals corresponents a 2009 i 2010 del Ministeri de Cultura. Durant aquest curs s'ha realitzat una sèrie de cinc vídeos divulgatius que ofereixen una panoràmica de L'Alcúdia des de distints enfocaments i amb distints destinataris. Tots compten amb una versió adaptada a llengua de signes espanyola. S'ha creat, a més, un canal en Youtube de la Fundació l'Alcudia.\nQuant a la sol·licitud d'ajudes públiques estatals per al desenvolupament de projectes d'investigació i desenvolupament, s'han tramitat des del Taller Digital durant aquest curs les següents.\nA través del Pla Avança 2, convocatòria 1/2011, i dins del subprograma Avança Competitivitat R+D+i, s'ha sol·licitat al Ministeri d'Indústria, Turisme i Comerç, la subvenció per a diversos projectes:\n- Cultivar-Plant Finder, un buscador de plantes a Espanya per a la creació d'un nou model de negoci en el sector, consorci de Taller Digital i la Universitat d'Alacant, a través de l'Institut Universitari Centre Iberoamericà de la Biodiversitat (CIBIO).\n- e- PLACE: Plataforma per a l'e-inclusió dels celíacs, consorci de Taller Digital, l'Associació de Celíacs de la Comunitat Valenciana (ACECOVA) i la Universitat d'Alacant, per mitjà del Departament d'Organització d'Empreses (DOEMP).\n- Classificació automàtica d'imatges mitjançant smartphones, consorci de Taller Digital i la Universitat d'Alacant, per mitjà de l'Institut Universitari d'Investigació Informàtica (IUII).\nEn aquesta mateixa línia, dins del Subprograma Continguts Digitals:\n- Projecte PDFs accessibles, consorci de Taller Digital i la Universitat d'Alacant, per mitjà de l'Institut Universitari d'Investigació Informàtica (IUII).\nD'altra banda, s'ha sol·licitat al Ministeri de Cultura, a través de la convocatòria d'ajudes a la inversió en capital per a incrementar l'oferta legal de continguts culturals en Internet i promoure la modernització, innovació i adaptació tecnològica de les indústries culturals, una tercera fase del Projecte DAYARAL: Dinamització Audiovisual del Jaciment Arqueològic de L'Alcúdia (Elx), que es durà a terme durant 2011.\nQuant a ajudes públiques europees, el Taller Digital ha participat en la sol·licitud d'ajuda, dins del VII Programa Marc de la Comissió Europea, línia temàtica c) Sharing language resources, ICT-2011-SME-DCL, per a subvencionar el desenvolupament del projecte Connecting Language e-Learning and Regional Content, en consorci amb dotze PIME, cinc universitats i altres dues empreses d'un total de sis països, coordinats per l'empresa alemanya Babelyou. Es pretén desenvolupar una plataforma de formació online gratuïta en diferents idiomes, amb l'objectiu de desenvolupar aplicacions que permeten la formació a través de dispositius mòbils, amb el suport de vídeos formatius que, a més, fomenten el turisme regional.\nTaller Digital realitza diferents serveis per a la UA, entre els quals destaquen l'elaboració, el desenvolupament i el manteniment d'aplicacions web a mida.\n- Pla Tecnològic de la Biblioteca Virtual Miguel de Cervantes\nS'han dut a terme treballs de direcció informàtica, coordinació, programació, desenvolupament web i gestió documental per al desenvolupament del Pla Tecnològic, supervisat per l'equip de treball del Departament de Llenguatges i Sistemes Informàtics i la Fundació BVMC. S'han establit els paràmetres per a un programa de gestió documental, s'han revisat els duplicats de matèries, els autors secundaris i s'ha confeccionat la tipologia documental. Alhora, s'han fet informes sobre el cercador de la nova Cervantes, una revisió de tots els marca-tipus dels seus registres i la revisió de les autoritats. També s'ha continuat amb l'extracció de dades estadístiques, amb una periodicitat mensual per a mantenir informat el Consell de l'evolució de la BVMC.\nTaller Digital continua implementant el producte GESProtocolo per a la Universitat d'Alacant, en la millora contínua de l'eina a través de revisions d'usabilitat i la incorporació de noves funcionalitats entre les quals destaquen un mòdul de confirmació d'assistents a actes, la integració de sistema d'enviament de missatges a etiquetes electròniques o assistents i la integració de sistema de consulta d'ubicació a través d'iPad o quioscs multimèdia, un mòdul multimèdia per al registre de tot el material audiovisual d'un acte i un sistema automàtic d'enviament d'invitacions i comunicacions per correu electrònic, entre d'altres.\n- Manteniment del web de l'Observatori Virtual de Transferència Tecnològica\nEs continua treballant amb el Vicerectorat d'Investigació en aquest projecte, al quals s'han incorporat millores substancials respecte al curs anterior, com ara la creació d'un nou disseny corporatiu del portal, la millora de l'assistent virtual per a la realització de cerques basades en ontologia o nous serveis orientats a la interacció amb els usuaris.\n- Gestor de continguts Vualà de la UA\nDisseny de dues plantilles diferents per a pàgines de professors i congressos de la Universitat d'Alacant integrables en el gestor de continguts Vualà. També s'ha realitzat una consultoria d'accessibilitat per a avaluar el nivell d'accessibilitat AAA i eliminar, tant com siga possible, les inconformitats trobades, a fi de millorar les pàgines creades a través del gestor de continguts Vualà.\n- Gestor de continguts per a la creació de revistes de divulgació científica per al Vicerectorat de Investigació, Desenvolupament i Innovació.\nS'ha desenvolupat una eina que permet publicar articles de divulgació científica i generar revistes divulgatives, per a gestionar continguts en els instituts universitaris de la Universitat d'Alacant. Aquesta plataforma permet la creació d'un portal per a la publicació d'articles d'investigació d'una revista online, a més de la creació i maquetació per a fer-ne la versió impresa. La prova pilot s'està realitzant juntament amb el Departament de Ciència de la Computació i Intel·ligència Artificial (DCCIA) i l'Institut Universitari d'Investigació Informàtica (IUII).\n- Centre Superior d'Idiomes (CSIdiomes)\nDesprés del desenvolupament del lloc web per al CSIdiomes, s'ha implementat la reestructuració de totes les seccions del lloc web (redisseny de menús, cibertires, taules i formularis). S'ha dut a terme la publicació de la web íntegrament en anglès i està en procés la seua publicació en japonès. A més, durant aquest curs s'ha tancat l'aplicació Sistema de Gestió Integral, per a centralitzar tota la informació, millorar el control i l'explotació dels recursos i optimar els processos quotidians. Es pretén ara abordar la fase d'implantació del sistema.\nLes universitats d'Alacant i Miguel Hernández d'Elx continuen el projecte Mediterranean Campus, un referent innovador en docència, investigació i transferència entre Europa i Estats Units. El Taller Digital va fer-ne la imatge corporativa i el lloc web, que en aquest curs acadèmic s'ha actualitzat per a la presentació a la nova convocatòria de Campus d'Excel·lència. S'han implementat accions d'usabilitat per a un nivell d'accessibilitat AA, s'ha fet una pàgina alternativa per a la incorporació de notícies d'actualitat i s'actualitza la infografia del vídeo promocional "Mediterranean campus: obert al món", subtitulat i adaptat en llengua de signes espanyola, que mostra els testimonis més significatius sobre el projecte i una panoràmica de les diverses seus i edificis universitaris.\n- XarxaDocent Investigació+Docència+Innovació\nTaller Digital ha fet un portal web per a la realització d'una enquesta electrònica amb uns criteris de seguretat concrets: enquestes per a IDOI. A més, el portal inclou una secció privada que permet la visualització dels resultats als administradors.\n- Eina de publicació de continguts per a la UA\nS'han iniciat diferents accions per al desenvolupament d'una aplicació informàtica que permeta el tractament de documents en diferents formats (.doc, .odt...) per a la seua conversió a format PDF i formats electrònics per a e-books.\n- Viceretorat d'Investigació\nS'ha fet una aplicació que permet la generació automàtica d'una estructura web navegable amb cercador de la memòria d'investigació anual publicada pel Vicerectorat. A partir de la base de dades completa d'investigadors, departaments, grups d'investigació, instituts, projectes i publicacions que genera el Servei d'Informàtica de la UA, aquesta eina crea versions online i offline del contingut.\nEl Taller Digital col·labora amb l'Institut Interuniversitari de Llengües Modernes Aplicades i amb ITE Nuevos Medios, S.L., en el desenvolupament del Laboratori Virtual de Lectoescriptura per a la llengua anglesa. S'ha realitzat la gravació, àudio i edició d'un corpus de 2.500 paraules en anglès amb destinació al Laboratori Virtual de Lectoescriptura.\nA més del redisseny del lloc web, s'ha desenvolupat una aplicació integrada amb el web que està sent utilitzada en l'actualitat i que permet disposar d'una àrea privada per a la gestió dels cursos oferits. S'hi podran connectar tant alumnes com professors i gestors, per a centralitzar tasques com la de gestió de certificats, inscripció de cursos, control d'assistència, etc. A més, aquesta àrea privada d'usuaris es troba integrada amb la eina Moodle per al cas dels cursos que s'oferisquen en format online.\n- Repositori Institucional de la Universitat d'Alacant (RUA)\nS'ha redissenyat el portal actual del Repositori Institucional de la Universitat d'Alacant (RUA), basat en DSpace per a remodelar-ne la imatge i l'estructura i complir les pautes d'accessibilitat per a un nivell d'accés AA.\nAltres serveis principals prestats a la Universitat d'Alacant són la gestió documental, la digitalització, l'edició digital i la publicació electrònica, el disseny gràfic i la imatge corporativa:\n- Implementació en base de dades catalogràfiques d'autoritats en matèries.\n- Serveis de digitalització, edició, gestió d'ISBN, creació d'índexs o gravació en DVD de tesis doctorals de la UA. En col·laboració amb el Centre d'Estudis de Doctorat i Postgrau (CEDIP) i el Repositori Institucional de la Universitat d'Alacant (RUA). En aquest curs, s'ha realitzat l'edició digital de 24 tesis doctorals.\n- Digitalització de tots els programes d'assignatures de les titulacions de la Universitat d'Alacant, des dels seus inicis fins a l'actualitat.\n- Edició electrònica (amb disseny propi, ISBN i DL) de publicacions de departaments de la UA. Per al Departament de Geografia Humana, Trinidad de Cuba: patrimonio y turismo; per a Economia Financera i Comptabilitat, Lecciones de finanzas corporativas: valoración de proyectos y empresas; per a Història Moderna, Ser mujer en el Antiguo Régimen i El miedo en la época moderna; per a Tecnologia Informàtica i Computació, Interdisciplinariedad entre ingeniería y salud.\n- Disseny i desenvolupament de la revista Universidad Permanente de la Universitat d'Alacant, publicació trimestral per al Vicerectorat d'Extensió Universitària i l'Associació d'Alumnes i Exalumnes de la Universitat Permanent, en què s'exposen relats propis.\n- Revista digital per a l'Institut Universitari d'Investigacions Turístiques (IUIT), destinada a la difusió per Internet d'una selecció d'articles acadèmics i científics orientats a la investigació multidisciplinària del turisme, des de l'enfocament de les àrees receptores, a més de la instal·lació, personalització i formació de l'eina Open Journal System, aplicació de codi obert per a la gestió d'articles científics (http://www.investigacionesturisticas.es).\n- Revista digital per al Departament de Didàctica General i Didàctiques Específiques, destinada a la difusió per Internet d'una selecció d'articles acadèmics i científics orientats a la investigació en matèria d'educació, juntament amb la instal·lació, personalització i formació de l'eina Open Journal System.\n- Per al Departament de Dret del Treball, la gestió de l'ISBN i dipòsit legal, a més de la replicació de diverses còpies en CD de la jornada "L'assetjament laboral: alguns punts de debat" i per al Centre Coordinador de Seus Universitàries la producció de 1.000 unitats d'un CD musical, on es recopilen dotze obres de Quintín Esquembre i Ruperto Chapí interpretades per Francisco Albert Ricote.\n- Dins del Projecte d'Adaptació de Revistes per al SIBID, Taller Digital ha iniciat el reprocessat complet de prop de 60 GB d'arxius corresponents a edicions de les revistes Kluwer Law International i Project MUSE. Les tasques realitzades poden resumir-se en: càrrega d'arxius i detecció d'enllaços dinàmics, reescriptura d'enllaços, inserció de capçalera i peu, creació d'estils consistents amb UA/SIBID, correcció d'enllaços trencats i referències incorrectes, creació automàtica d'índexs, extracció manual de dates d'edició, marcat de rangs en revista i desenvolupament d'un cercador, entre d'altres.\n- Projecte de Revistes d'Economia de l'Institut d'Economia Internacional, per al qual s'ha fet una aplicació d'escriptori portable per a la inserció de dades completes dels índexs de la revista, s'ha creat un cercador de continguts i una visualització especial i se n'ha gestionat l'ISBN i el DL de la pàgina.\n- Digitalització de la col·lecció completa de la revista Sharq-al-Andalus, que s'ha preparat per a la publicació en el RUA, generant índexs dels articles que s'inclouen, format PDF i OCR; i KLI Journal, de la que s'ha procedit a la generació d'índexs per al Portal de Revistes del SIBID.\n- Digitalització de cintes VHS i suport a DVD d'obres de teatre en català i de cursos d'idiomes per a la Biblioteca General de la Universitat.\nFundació Universitària d'Investigació Arqueològica L'Alcúdia\nParticipació en l'acte de presentació de l'aplicació L'Alcúdia per a iPod i iPhone. Amb el suport de la Fundació L'Alcúdia, l'Ajuntament d'Elx i el Ministeri de Cultura, es va dur a terme la traducció a llengua de signes de tota la informació de què disposa el jaciment elxà. Els continguts formen part d'una aplicació per a iPod i iPhone, i disponible de forma gratuïta en l'Apple Store.\nServei de disseny de materials de promoció dels grups d'investigació de la Universitat de Jaén. S'han realitzat els materials promocionals de quinze grups d'investigació de la Universitat de Jaén. Els materials són vídeos divulgatius i il·lustratius de cada un dels grups i DVD contenidors.\nPer al Departament de Filologies Hispànica i Clàssica s'ha importat els continguts i metadades dels discursos parlamentaris de Salustiano Olózaga (militar, escriptor, advocat i polític espanyol) per a la seua difusió via web.\nD'acord al projecte d'integració de català-castellà-occità al portal de traducció automàtica de la Generalitat de Catalunya, s'han fet multitud de tasques de manteniment i gestió, entre les quals podem destacar el desplegament per a esborrat rotatiu d'arxius temporals, creació d'informes i llistats estadístics, canvis en la web per a adaptació a la nova estructura departamental, etc.\nS'ha treballat amb l'Ajuntament d'Asp en el desenvolupament del seu nou portal, estructurat en quatre grans àrees. Presenta informació i enllaços d'interès per al ciutadà, a més de notícies, agenda d'activitats i altres serveis d'administració electrònica. En l'actualitat, s'actualitza els continguts abans de fer pública la nova seu web del municipi.\nInstitut Valencià de l'Audiovisual i la Cinematografia Ricardo Muñoz Suay (IVAC)\nProjecte Hemeroteca: digitalització i edició de totes les revistes Primer Pla de la Filmoteca Valenciana i creació d'una base de dades, que permetrà fer cerques en els articles de cada una de les revistes.\nCentre Aragonés de Tecnologies per a l'Educació, desenvolupament d'un portal de difusió de continguts multimèdia (vídeo, àudio i imatge) en centres d'educació d'Aragó. Els estudiants també poden formar part activa en la plataforma a través de sistemes propis de la web 2.0. L'aplicació ja es troba activa en els servidors del Centre Aragonès i es continua el contacte per a resoldre qüestions derivades de l'ús de l'eina.\nTambé s'ha fet una sèrie de tutorials en vídeo que guien persones no iniciades tant en l'ús de la plataforma com en la gravació i edició de vídeos per a ser publicats.\nDurant aquest curs s'ha dissenyat i desenvolupat la nova seu electrònica del Síndic de Greuges de la Comunitat Valenciana, amb suport per a la realització de tràmits electrònics pels ciutadans a través de certificats segurs i firma electrònica. El lloc té un nivell d'accessibilitat AAA i compta, a més, amb el segell GESAccesibilidad que demostra, a través d'informes públics, l'avaluació contínua de l'accessibilitat web dels continguts publicats. El síndic ha adoptat també el nou gestor de continguts accessibles del Taller Digital, GESWebsite, per a la publicació i administració de tota la informació oferida en el portal web amb una accessibilitat triple A.\nS'ha fet també el Manual d'Identitat Corporativa per a la institució i s'ha dissenyat i produït les memòries USB promocionals, d'acord amb la nova imatge.\nA més, s'ha dut a terme l'adaptació a la llengua de signes espanyola (LSE) del vídeo de presentació del Síndic de Greuges.\nEn l'actualitat, continua el treball amb la institució en la revisió de l'accessibilitat web mensual dels nous continguts incorporats i en la generació d'informes través de GESAccesibilidad, acreditant, de forma transparent per a la institució, però també per a qualsevol usuari que accedisca a la web, l'accessibilitat al llarg del temps. Es continuen també tasques de millora en la pàgina web de l'organisme, a fi d'optimar els serveis oferits als usuaris.\n- Novel·la Pastoral\n- Novel·la Gòtica\n- Teatre Corsari\n- Alfons X el Savi\n- Albert Blest Gana\n- Lliçó 1. El cos humà. Els cinc sentits\n- Lliçó 2. Els aliments\n- Lliçó 3. La casa i la família\n- Lliçó 4. Els animals i les plantes\n3. Empreses i altres\nEs continua treballant en la millora contínua dels nostres productes GES (GESWebsite, GESProtocolo, GESAccesibilidad, GESCatering i GESCongresos), i en la seua comercialització i expansió entre diferents sectors, tant públics com privats, principalment els més afectats per l'obligatorietat de l'accessibilitat web, les universitats espanyoles i les empreses més solvents del País Valencià i la resta del territori nacional.\nDesenvolupament del lloc web http://www.geswebsite.com per a la comercialització i contacte amb el client del producte GESWebsite. És l'únic gestor de continguts desenvolupat en origen, per a fer possible l'accessibilitat total dels continguts d'un portal web, especialment per a aquells col·lectius d'usuaris amb necessitats específiques. Aquesta aplicació permet la creació i administració de continguts per a portals web adaptats a les pautes d'accessibilitat per al contingut de la web (WCAG 1.0) publicades per la Iniciativa d'Accessibilitat Web (WAI) del (W3C), i que arriben fins al nivell d'accessibilitat AAA. A més, és compatible amb els principals certificats digitals per a la realització de tràmits online de manera segura, personal i confiable.\nGESProtocolo és una eina informàtica que permet facilitar i automatitzar el quefer diari d'una oficina de protocol en la gestió integral dels esdeveniments que organitza i totes les activitats relacionades. Aquest programa informàtic integra la planificació, execució i seguiment de tots els processos i tasques necessaris per a dur a terme actes empresarials, institucionals, acadèmics, culturals i particulars. Entre altres opcions permet el disseny d'espais i l'assignació de seients als convidats a un esdeveniment mitjançant un atractiu entorn gràfic.\nActualment es continua treballant en la millora contínua de l'eina a través de revisions d'usabilitat, a més de la incorporació de noves funcionalitats. Alguna de les innovacions incorporades a l'eina són:\n- Mòdul de confirmació d'assistents a actes.\n- Integració de sistema d'enviament de missatges a etiquetes electròniques o assistents.\n- Integració de sistema de consulta d'ubicació a través d'iPad o quioscos multimèdia.\n- Mòdul multimèdia per al registre de tot el material audiovisual d'un acte.\n- Sistema automàtic d'enviament d'invitacions i comunicacions per correu electrònic.\nL'aplicació es troba actualment instal·lada a la Universitat d'Alacant, Universitat Politècnica de València, Universitat de Burgos i Universitat de Vigo.\nAquesta eina va ser presentada en la Trobada de responsables de protocol de Màlaga.\nGESAccesibilidad és una eina de gestió web que permet el manteniment de l'accessibilitat de llocs web, amb vista a la seua certificació per entitats competents. Pot ser utilitzat per tot tipus d'entitats: universitats i altres centres educatius, grans empreses, corporacions governamentals, entitats sense ànim de lucre, etc. Se n'ha desenvolupat la primera versió i ha començat la fase de proves de gestió de l'accessibilitat amb clients externs.\nSuite que permet l'organització d'una empresa de càtering i restauració en tot allò relacionat amb l'optimització de costos en l'aprovisionament d'aliments, comandes online/offline, serveis diaris a clients, optimització i reaprofitament de menús, mesurament de calories i compliment de normes alimentàries.\nAplicació de gestió online per a manejar les contribucions a un congrés. L'aplicació disposa d'un marcat flux de treball, en el qual interactuen contribuents, correctors i gestors. Permet versionar els documents a partir dels suggeriments aportades pel comité científic per a finalment assignar un determinat espai al participant en el congrés. L'aplicació s'ha desenvolupat per a l'ús del Centre Superior d'Idiomes de la Universitat d'Alacant.\nTaller Digital ha creat l'eina TDTickets, aplicació web que permet gestionar les incidències (telefonades, tiquets) ocorregudes dins d'un departament. L'aplicació permet emmagatzemar tot el flux d'informació generat per a la solució del tiquet tant a nivell intern (entre empleats) com a nivell extern (amb el client). Entre els avantatges d'aquesta eina podem destacar: comunicació ràpida i senzilla amb el client, base d'informació per a la resolució d'incidències a través d'incidències passades, obtenció d'estadístiques útils a partir dels tiquets que permeten influir en la presa de decisions dins d'un mateix departament.\n- En publicitat, s'ha mantingut el desenvolupament d'accions per a la consecució d'ingressos a través de la publicitat en les pàgines del Taller Digital.\n- Reestructuració de la botiga virtual de Zerocoma, canvi de disseny i desenvolupament de noves funcionalitats, a més de l'activació dels serveis del traductor i el mapa de distribuïdors.\n- Disseny, creació i manteniment de seu web corporativa per a LB&Abogados.\n- Realització de consultories de màrqueting, accessibilitat i posicionament en Internet, com www.inmonauta.com, cercador immobiliari de tot Espanya, amb consells i recomanacions quant a disseny i continguts per a millorar el posicionament de la web en cercadors.\n- Realització d'una botiga online de distribució de productes per al client final.\n- Participació en el Taller de digitalització en el Medialab-Prado, en col·laboració amb el Màster en Edició de la Universitat de Salamanca. Aquest taller de digitalització va comportar el flux de treball complet de la digitalització de textos: escanejat, marcat, edició, publicació i difusió de continguts digitals amb tecnologies lliures i obertes.\nRealització dels següents productes audiovisuals, presentats en el microsite Audiovisual de Taller Digital.\nTaller Digital ha realitzat dos publireportatges sobre la història del torró i les qualitats gastronòmiques d'aquest.\nQuinientos dulce años: la gran historia del turrón. Documental que recull la llarga història de l'elaboració del torró i la seua comercialització per part dels xixonencs.\nÉrase una vez... el turrón. Vídeo protagonitzat per xiquets i destinat a ells, en què es presenten les qualitats alimentàries del torró, la seua història i la comercialització per part dels xixonencs.\nDesenvolupament i integració d'un sistema de galeries multimèdia que permet la publicació de continguts gràfics associats a les notícies que es creen, amb una certa periodicitat, a través del seu gestor de continguts.\nÚltima actualització: 6-Set-2018 09:09:21


Quinta da Boa Ventura Braganca Portugal - Ofertes d'hotels amb els MILLORS DESCOMPTES EN LÍNIA\nEstrada do Turismo nº 39, Samil, Braganca, Portugal, 5300-852 - Veure al mapa\n"Really lovely hosts, huge breakfast buffet and a nice locati..."\nSi el que està buscant és per un hotel ben situat a Braganca, no busqui més enllà de Quinta da Boa Ventura. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Els visitants d'aquest hotel, poden gaudir d'anar a les atraccions més importants de la ciutat: Domus Municipalis, Citadela, Museu Militar.\nQuinta da Boa Ventura ofereix un servei impecable i compleix amb totes les exigències dels més experimentats viatgers. L'hotel ofereix accés a una gran gama de serveis, inclosos recepció 24 hores, servei d'habitacions, servei de cangur, habitació familiar, servei de bugaderia.\nA més, totes les habitacions ofereixen una gran varietat de comoditats com ara aire condicionat, calefacció, servei de despertador, mini bar, aparell de televisió LCD/pantalla de plasma per satisfer els clients més exigents. Solàrium, pistes de tennis, jardí de l'hotel, són llocs ideals per a relaxar-se després d'un llarg dia. Sigui quina sigui la seva raó per visitar Braganca, el Quinta da Boa Ventura és el lloc perfecte per una estimulant i emocionant escapada.\nTots els tipus de viatgers (227) Parelles (138) Viatgers en solitari (15) Famílies amb infants petits (33) Famílies amb infants grans (21) Grups (20)


20 anys després dels Acords del Divendres Sant irlandesos, la dissolució d’ETA | Diari de Tarragona\n20 anys després dels Acords del Divendres Sant irlandesos, la dissolució d’ETA\n8 de Mayo de 2018 - 11:13 hs\nLa Mirada per Antoni Batista: "El Govern espanyol no vol saber res del diàleg"\nS’han complert els vint anys dels Acords del Divendres Sant, vint anys de pau a Irlanda, quan ETA es dissol i el final de la violència es consolida després de vuit anys sense víctimes.\nUna cosa i l’altra les he viscudes a Belfast. El documental Polifonia Basca va passar al Belfast Film Festival. Una panoràmica general sobre el meu periodisme de moltes fonts, coproducció (Clack, TV3, EiTB) dirigida per Ariadna Vázquez i Joan Salicrú. Un escenari molt especial per poder donar la primícia del que estava a punt de ser notícia a Euskadi.\nEl públic generós que omplia la Filmoteca va aplaudir la pel·li i va aplaudir potser encara més que els fes partícips d’un scoop... A pocs metres de la seu de la BBC, que també tenia la notícia, però ja se sap que allà fer una mica la guitza als brit sempre queda bé.\nEscric amb tota la intenció la frase en llenguatge col·loquial, perquè vaig gaudir del goig que les disputes, que havien estat guerra, ara es dirimeixen a tot estirar amb alguna broma, al futbol i al rugbi.\nL’endemà d’aquest episodi, els unionistes britànics i probritànics es manifestaven amb grans banderes UK i altaveus amb el God save the Queen a tot drap al davant de l’Ajuntament.\nVaig dinar amb Tom Hartley, que havia estat primer alcalde del Sinn Féin a la capital de l’Ulster, tan passat per la presó i per l’IRA com la meitat més 1 del partit republicà, i em va dir que ara la seva missió política és mantenir vius els llaços afectius amb els antics enemics, que havien mudat no pas a adversaris sinó a socis de govern!\nJa que anem al cine, si estan interessats en el tema, no es perdin la pel·lícula The journey (2017), que explica en format de road-movie l’amistat que van trenar Ian Paisley i Martin McGuinnes just quan acabaven d’ordenar matar-se els uns als altres i just abans de ser president i primer ministre d’un govern de gran coalició.\nUna de les coses que em va dir Hartley és que l’amnistia havia tingut efectes balsàmics per a la societat i la convivència. Va ser tan immediata que el mateix McGuinnes ja m’havia fet saber mentre encara negociaven el God Friday Agreement -conservo el document original gairebé amb veneració- que els presos eren anàlogament innegociables i que haurien de sortir tots al carrer.\nAquí, els presos bascos no només no han sortit sinó que ni tan sols els han acostat a les seves famílies, i els hi hem de sumar uns presos catalans que no sumen perquè no han fet cap víctima i ni tan sols han estat sentenciats per cap delicte. Mentrestant, el Govern espanyol no vol saber res de diàleg, un fet insòlit en els annals de la teoria universal de la resolució de conflictes. Teoria que no es ventila amb un màster fake, és clar, sinó que vol hores de llibres, sacrifici i l’aventura intel·lectual de la ment oberta.\nEls casos d’Anglaterra i França\nLa situació és, tanmateix, tan inversemblant que acabarà per resoldre’s en una mena d’inversió tèrmica del Principi de Peter. A Anglaterra, els governs laboristes i conservadors han posat tota l’energia i allò que pedantment s’anomena «voluntat política», per resoldre el problema irlandès i arrelar la pau i la convivència: ni tan sols han intervingut l’autonomia, tot i que amb la llei a la mà podrien fer-ho perquè el govern de Stormont segueix pendent de la renovació de l’acord.\nA França, el govern conservador està acostant presos d’ETA al penal de Lannemezan, a setanta quilòmetres de la frontera. El Partit Popular té molts registres per fer el mateix, un d’ells és l’anunciada convocatòria del Pacte Antiterrorista, que implicaria la corresponsabilitat d’altres actors polítics, que l’alliberessin de la por escènica que Ciutadans els prengui els vots pel flanc més dretà.\nConsolidar paus i encimbellar convivències, perdons i reconciliacions personals o socials, si s’escauen, exigeix però més grandària i amplitud de mires que la política de curts terminis i de shares electorals. Hartley em parlava exactament d’humanitat i d’humanisme, i em consta que, malgrat que veiem crispació a dojo, aquí també n’hi ha. Els exemplars exemples de víctimes d’ETA generoses i valentes que estan fent tot el que cal perquè ningú no torni a patir el que elles han patit. Vull citar els meus amics Rosa Lluch i Robert Manrique.\nPeriodista. Doctor en Ciències de la Comunicació i músic, ha estat redactor de l’‘Avui’ i ‘La Vanguardia’. És autor d’una vintena de llibres sobre els conflictes irlandès i basc, la memòria de la lluita antifranquista i la música.


Històries de la ‘cripto’, per Mar Calpena\nHistòries de la ‘cripto’\nCriptomonedes Opinió Basada en interpretacions i judicis de l’autor sobre fets, dades i esdeveniments.\n‘Googlejo’ els noms dels ponents d’un esdeveniment i la meva impressió no millora: dos no apareixen enlloc, cap d’ells figura com a osteòpata i el quart s’autodefineix com a «emprenedor i inversionista»\n07 de d’octubre del 2021. 19:30\nEl ‘whatsapp’ d’E. m’agafa fora de joc. M’agafa en un curs i no és fins a la pausa del cafè quan la sento, alegre, que em saluda en una nota de veu. Vam treballar juntes fa una dècada i, tot i que esporàdicament, hem mantingut el contacte perquè ens tenim estima. Ella ara viu fora, però és aquí una altra vegada perquè diu que té una nova feina amb la qual guanya molts diners. Li truco i m’explica que tracta amb criptomonedes, que els seus caps li donen formació «en finances i desenvolupament personal» i que l’endemà té un esdeveniment en un hotel de la ciutat, que per què no m’hi acosto, així ens veiem i de pas conec el projecte. Vaig amb presses, he de tornar al curs, i li dic que m’enviï les dades de la cita. Tímidament m’acomiado dient-li que vagi amb compte amb les criptomonedes, que són terreny pantanós.\nMés tard m’envia el cartell, en el qual apareixen quatre persones somrients en un fons blau amb vaga pinta cibernètica i tipografia hortera. Tot i que no es pot concloure a partir del mal gust per al disseny gràfic que una cosa és una estafa, ‘googlejo’ els noms dels ponents i la meva impressió no millora: dos no apareixen enlloc, una altra figura com a osteòpata i el quart s’autodefineix com a «emprenedor i inversionista». L’empresa organitzadora ha sigut sancionada per la comissió del mercat de valors de Mèxic i figura en una llista d’advertències de la CNMV, així com en diverses pàgines que la qualifiquen d’estafa piramidal. Li envio un altre missatge a E. explicant-li el consell que em va donar una altra amiga, B., que es va dedicar molts anys a cobrir informació financera. «No inverteixis mai diners que necessitis». B., per cert, mai va posar un duro a la borsa, com tampoc he fet jo. E. em contesta en un llarg missatge que coneix la sanció i que es tracta d’una estratègia d’aquest país «perquè van contra nosaltres» i m’insisteix perquè assisteixi a una de les seves reunions, perquè «segur que hi haurà alguna cosa de profit per a mi». Ens vam acomiadar amigablement. Ella sembla contenta i a mi m’embarga el més pur, diàfan, terror.\n‘No mires arriba’ (ni riguis)


La Generalitat ha acceptat la proposta del CODINUCAT de reconèixer el Grau de Nutrició Humana i Dietètica com a titulació acadèmica per accedir a l’especialitat de Sanitat pública - CoDiNuCat – Col·legi de Dietistes-Nutricionistes de Catalunya\nLa Generalitat ha acceptat la proposta del CODINUCAT de reconèixer el Grau de Nutrició Humana i Dietètica com a titulació acadèmica per accedir a l’especialitat de Sanitat pública\ndes. 17, 2020 | Comunicats\nA partir d’ara en tots els processos selectius de l’especialitat de salut pública que convoqui la direcció general de funció pública s’inclourà aquest grau.\nBarcelona, desembre 2020. La Direcció General de Funció pública ha acceptat la proposta del CODINUCAT (Col·legi de Dietistes-nutricionistes de Catalunya) d’incloure el Grau en Nutrició Humana i Dietètica com una de les titulacions que permetran l’accés a l’especialitat de salut pública de la Generalitat de Catalunya, després de 2 recursos efectuats pel Col·legi en diverses instàncies.\nEl Col·legi va tenir coneixement que la Direcció General d’Alimentació, Qualitat i Indústries Agroalimentàries del Departament d’Agricultura, Ramaderia, Pesca i Alimentació havia publicat una oferta de treball per a cobrir una plaça de titulat superior, especialitat salut pública, a la qual no podien accedir els dietistes-nutricionistes perquè el Grau en Nutrició Humana i Dietètica no estava reconegut com a titulació.\nDavant d’aquest fet el Col·legi va interposar recurs de reposició contra la base que regulava els requisits de titulació, i va sol·licitar que s’inclogués el denominat Grau en Nutrició Humana i Dietètica, com una titulació universitària. Finalment, des del departament de salut se’ns va comunicar expressament que els graduats en nutrició humana i dietètica podrien presentar-se com a candidats en les futures convocatòries d’aquest lloc de treball.\nEl citat Departament ha comunicat que en els processos selectius que convoqui d’ara endavant la Direcció General de Funció Pública per a l’accés, pel sistema de concurs oposició, com a personal funcionari de carrera, en el cos funcionarial de titulat superior, especialitat salut pública, de la Generalitat de Catalunya, s’inclourà com a requisit de titulació, el Grau en Nutrició Humana i Dietètica.\nCelebrem que ahir al matí s’hagi publicat la nova obertura excepcional i restringida pels graduats de nutrició humana i dietètica de la Borsa de treball del Programa de salut pública d’enquestes de casos i recollida de contactes amb motiu de la COVID-19.


Demà dissabte 2a Fira de l'Esport al Roc Blanc\n29/05/2019 31/05/2019 Ajuntament de Terrassa DEPORTES, TerrassaNo comments\nPresentació de la 2a Fira de l’Esport al Roc Blanc aquest dissabte 1 de Juny\nLa novetat d’aquest any és la Cursa Egara Non Run\nEl tinent d’alcalde de Cultura, Innovació i Projecció de la Ciutat en funcions Amadeu Aguado; la regidora d’Esports en funcions, Eva Candela; la presidenta de l’Associació de Comerciants del Roc Blanc, Núria Ferrés; i el president del Consell Esportiu del Vallès Occidental Terrassa, Dani Nart; han ofert aquest migdia una roda de premsa per presentar la 2a Fira de l’Esport de Terrassa, organitzada per l’Ajuntament de Terrassa i l’Associació de Comerciants del Roc Blanc amb la col·laboració del Consell Esportiu del Vallès Occidental Terrassa.\nLa Fira, que tindrà lloc aquest 1 de juny al carrer d’Icària del barri del Roc Blanc, comptarà amb la participació de més d’una vintena d’entitats esportives d’arreu de la ciutat i acollirà també una mostra de comerç. La roda de premsa ha tingut lloc a la sala de premsa de l’Ajuntament de Terrassa.\nRevisa el programa de la 2a Fira de l’Esport de Terrassa al barri del Roc Blanc\nTagged: Esport Fira de l'esport Roc Blanc Terrassa


L’Ajuntament de Torrent millora àrees enjardinades del polígon industrial Mes del Jutge – RiberaTV\nL’Ajuntament de Torrent millora àrees enjardinades del polígon industrial Mes del Jutge\nLes millores en el polígon industrial estan finançades per les ajudes concedides per l’IVACE\nL’Ajuntament de Torrent prossegueix amb les millores en el polígon industrial Mes del Jutge. En aquesta ocasió, s’han millorat les zones enjardinades d’aquest. Les actuacions, finançades per les ajudes concedides per l’Institut Valencià de Competitivitat Empresarial (IVACE) per a la “Millora, Modernització i Dotació d’Infraestructures i Serveis en Polígons, Àrees Industrials i Enclavaments Tecnològics”, contemplen principalment l’enjardinament de la zona verda dels carrers Hort de Soriano i Bronzers, que constitueix un dels espais enjardinats més importants del polígon industrial.\nEl projecte, realitzat per Nous Espais, millorarà la jardineria i els passejos ja existents en la zona verda. Per a això, s’implantarà una nova xarxa de reg per degoteig que permetrà el manteniment de les noves plantacions, més difícil fins ara per l’absència d’aquesta.\nA més, per a facilitar l’aigualeig dels passejos de grava i de les voreres que delimiten el parc, s’instal·laran una xarxa de boques de reg. També s’ha retirat l’arbratge mort existent en la zona verda, tocones resultants de la tala i espècies envellides i incompatibles amb el nou disseny del jardí.\nL’actuació contempla el disseny d’una zona verda a base de la combinació de zones de graves decoratives de color blanc amb massissos de plantes arbustives, formant franges que integren els quatre parterres triangulars, donant-li una sensació de continuïtat.\nL’Ajuntament de Torrent millora àrees enjardinades del polígon industrial Mes del Jutge added by Ribera Televisió on 7 gener, 2019


INDRA manté l’ERO per acomiadar 1.850 treballadors a mitjan agost – CGTCatalunya\nInici > General > Comunicats > INDRA manté l’ERO per acomiadar 1.850 treballadors a mitjan agost\nINDRA manté l’ERO per acomiadar 1.850 treballadors a mitjan agost\nDivendres, 24 juliol, 2015\nL'empresa Indra, la més gran empresa de serveis informàtics espanyola, amb uns 13.000 treballadors (més de 1000 al seu centre de Barcelona) i més de 40.000 a tot el món, va començar el passat 7 de juliol, un procés d'acomiadament col·lectiu que afectarà a un total 1.850 treballadors a tota Espanya, més del 14% de la plantilla.\nA més d'aquests acomiadaments l'empresa deixa entreveure que l'acompanyarà de rebaixes salarials entorn del 10% pels que es quedin, i un augment de la jornada laboral.\nDavant això, la CGT ha donat cobertura legal a la plantilla de Indra per a la realització de mobilitzacions, legalitzant la possibilitat d'una vaga indefinida a Catalunya (des del dia 14 de Juliol) i més tard en la resta de l'estat espanyol (a partir del 27 de Juliol).\nLa Taula de Negociació (formada pels sindicats CCOO, UGT, USO, CGT, COBAS i STC) després d'estudiar la documentació aportada per l'empresa, manté la postura de que no existeixen causes econòmiques per justificar els acomiadaments.\nEls treballadors s'han sumat tant realitzant jornades de vaga, com a diferents concentracions que s'han produït en tots els centres de treball de l'empresa al territori espanyol.\nA més a la seu de Barcelona:\n- S'han realitzat jornades de vaga (des del 14 de juliol) i aturades primer al llarg de la jornada i a partir del 20 de juliol establint-se de 10 a 11 del matí.\n- El dia 21 de Juliol es va realitzar una jornada completa de vaga amb una concentració davant la seu de l'empresa en el 22@ i els treballadors van realitzar les pancartes que estan sent usades en totes les manifestacions. Es va fer a més una cercavila pels voltants de l'empresa.\n- El dia 23 de Juliol es va realitzar una altra jornada completa de vaga amb una manifestació i posterior concentració en el Parlament de Catalunya, on representants dels sindicats presents en l'empresa van ser rebuts per representants de diversos grups parlamentaris que van poder conèixer de primera mà la situació de l'empresa.\nEls representants dels grups parlamentaris es van comprometre a enviar una carta a l'empresa expressant la seva preocupació pel negatiu impacte social dels acomiadaments i comunicant a Indra que es revisaran exhaustivament els contractes que l'empresa té amb l'administració a fi de verificar que aquests compleixen les lleis que el mateix Parlament ha anat elaborant al llarg dels anys.\n- El dia 24 de Juliol diversos representants dels treballadors de Indra es van reunir a més amb el Director de Relacions Laborals de la Generalitat per explicar la situació de la plantilla i que aquesta sigui traslladada a l'empresa. De forma paral·lela s'han realitzat denúncies sobre cessió il·legal de treballadors perquè el Departament d'Empresa i Ocupació de la Generalitat investigui si s'estan produint situacions il·legals de subcontractació.\n- El dia 27 de Juliol es va realitzar una concentració davant l'Ajuntament de Barcelona. Els representants dels treballadors van ser rebuts pel primer tinent d'alcalde, Gerardo Pisarello, i l'ajuntament es va comprometre també a sol·licitar a Indra informació sobre la situació dels treballadors.\n- El dia 29 de Juliol hi ha prevista una reunió de representants del Parlament de Catalunya amb el director de la delegació de Indra Barcelona, Manuel Brufau. Aquesta reunió està previst que es realitzi en el Parlament.\nEls treballadors de Indra continuaran les mobilitzacions existint la possibilitat que la taula negociadora convoqui una vaga durant els dies 29, 30 i 31 de Juliol en tota l'empresa.\nSecció Sindical CGT INDRA Sistemas Bcn\nMobilitzacions de treballadors d’Indra davant l’ERO a 1850 treballadors/es\nEl dia 23 de juliol la plantilla d'Indra Barcelona, després decidir-ho en assemblea de treballadors, estava convocada a una jornada de vaga i mobilitzacions contra la política d'acomiadaments que l'empresa pretén aplicar i que suposaran la pèrdua de 1850 llocs de treball.\nEs va començar amb una concentració a l'entrada de l'edifici que l'empresa té al 22 @ (C / Roc Boronat, 133 i Tanger, 98) des de les 10: 00h.\nhttps://twitter.com/cgtindrabcn/status/624134739717398528 (foto concentració)\nEn paral·lel a les seus d'Indra a tot l'estat es realitzaven concentracions i aturades.\nhttps://twitter.com/esperedondo/status/624137142109872128 (exemple Anabel Segura)\nA les 11:30 va començar una marxa cap al Parlament de Catalunya que discorria per Av. Diagonal, Glòries i Av. Meridiana, amb un seguiment massiu.\nhttps://twitter.com/Informatica_CGT/status/624199792432967680 (llocs de treball buits)\nhttps://twitter.com/Informatica_CGT/status/624151593919885312 (vídeo de la marxa)\nhttps://twitter.com/Informatica_CGT/status/624151003466727424 (un altre vídeo)\nhttps://twitter.com/Informatica_CGT/status/624154741602394112 (foto trànsit aturat)\nhttps://twitter.com/Informatica_CGT/status/624166903469199360 (vídeo entrada a la zona del Parlament de Catalunya)\nA l'arribada al Parlament de Catalunya diversos representants sindicals dels treballadors van ser rebuts per una representació de diputats del Parlament. Durant més d'una hora els diputats van conèixer la situació dels treballadors en l'empresa de primera mà i els quedo molt clar que no hi ha cap motiu econòmic perquè l'empresa realitzi un ERO.\nhttps://twitter.com/Informatica_CGT/status/624172438067236864 (esperant al sol la sortida dels representants sindicals).\nS'ha obtingut un compromís des del Parlament perquè els grups parlamentaris enviïn una carta a l'empresa. Els representants sindicals es reuniran el divendres 24 de juliol amb el director de Relacions laborals de la Generalitat per explicar-li la situació i que pugui traslladar a l'empresa les preocupacions de la generalitat davant l'impacte social que suposarà l'acomiadament massiu de treballadors. Així mateix es realitzarà una revisió dels contractes que Indra té amb la Generalitat i es realitzaran denúncies sobre cessió il·legal de treballadors perquè el departament d'Empresa i Ocupació de la Generalitat realitzi una investigació.\nSECCIÓ SINDICAL CGT INDRA BCN\nBarcelona, a 23 de juliol de 2015\nMarxa al Parlament de Catalunya contra els acomiadaments a Indra\nDijous 23 de juliol es realitzarà una marxa fins al Parlament de Catalunya en protesta pel pla d'acomiadaments que vol aplicar Indra Sistemas a 1850 treballadors.\nLa marxa s'iniciarà a les 11:30 des del centre de treball d'Indra Sistemas situat a Roc Boronat, discorrerà per la Meridiana i es concentrarà al Parc de la Ciutadella , davant del Parlament.\nEn aquesta concentració es mantindrà una reunió, a partir de les 13:00, amb gran part de l'arc parlamentari per transmetre'ls la nostra preocupació pel futur de l'empresa , i demanar un suport ferm d'unes institucions que estan directament i indirectament afectades per aquest conflicte.\nPrimera jornada de vaga contra l'ERO d'Indra\nDemà dimarts 21 de juliol a les 8:00 començarà la primera jornada de vaga al centre de treball d'Indra Sistemas a Barcelona contra l'ERO anunciat per l'empresa.\nMitjançant aquest procediment d'acomiadament col·lectiu l'empresa pretén desfer-se de 1.850 treballadors i treballadores dels 13.000 que treballen a Espanya, el 14% de la plantilla.\nLes jornades de vaga estan convocades pel dimarts i el dijous coincidint amb les reunions de la mesa de negociació. Aquesta primera jornada està programat un taller de pancartes amb els treballadors. La resta de dies s'han convocat aturades parcials d'una hora, de 10:00 a 11:00, durant els quals es realitzaran assemblees de treballadors per decidir les properes acciones i una manifestació pel 22@.\nEls sindicats CGT i CoBas han convocat vaga indefinida a tot l'estat a partir del dilluns dia 27. El mateix dia 27 està programada una concentració dels treballadors en vaga a la Plaça Sant Jaume a partir de les 11:00, i als següents dies es realitzaran noves accions reivindicatives encara per determinar.\nPer ampliar informació podeu contactar amb\nDaniel Alzueta – 615 89 99 65\nSecretari General CGT a Indra Sistemas\nCarlos Jordana – 636 94 55 99\nSecretari General CGT a Indra Sistemas – Barcelona\nL'empresa Indra Sistemas ha començat el 7 de juliol, un procés d'acomiadament col·lectiu que afectarà a un total 1.850 famílies, prop del 14% de la plantilla. Indra Sistemas és la major empresa de serveis informàtics espanyola amb uns 13.000 treballadors a Espanya i més de 40.000 (grup Indra) a tot el món.\nA Catalunya hi treballen un miler de persones, de les que prop d'un centenar anirien al carrer. Te contractes amb l'administració pública, les principals empreses del sector financer, i altres d'importància com Gas Natural, Aigües de Barcelona i la central nuclear de Vandellós.\nVinculada a Bankia i als diferents governs del Partit Popular, els darrers temps ha pagat jubilacions daurades de milions d'euros als seus directius (16 milions a Javier Monzón fa només uns mesos) per a continuació presentar un ERO per causes econòmiques i productives.\nA més d'aquests acomiadaments l'empresa deixa entreveure que l'acompanyarà de rebaixes salarials al voltant del 10% pels que es quedin, i un augment de la jornada laboral.\nDavant d'aquesta barbaritat, la CGT donarà suport legal a aquesta convocatòria de vaga, que es va aprovar per aclamació a l'assemblea de treballadors del 29 de juny. L'intenció de la CGT és que els treballadors no paguem la mala gestió i els sous i indemnitzacions milionàries dels nostres directius, i per aconseguir-ho arribarem a on calgui.\nVaga a Indra per un ERO que afecta 1.800 treballadors\nDijous hi haurà una concentració davant el Parlament per protestar contra una empresa de l'Ibex 35 molt vinculada al cor de l'Estat\nIndra viu dies agitats. L’amenaça d’un ERO que podria afectar fins a 1.800 treballadors a tot l’Estat ha mobilitzat les centrals sindicals per mirar d’impedir-ho. Per aquest dimarts i per dijous vinent s’ha convocat una vaga al centre que la marca té a Barcelona, al carrer de Roc Boronat. Dijous hi haurà una concentració davant del parlament de Catalunya, i una delegació del comitè d’empresa será rebuda per diversos grups parlamentaris.\nEmpresa destacada de l’Ibex 35, Indra té molts sectors de negoci, però és especialment forta en sistemes tecnològics i defensa. El seu vincle amb el cor de l’Estat és molt estret. La Societat Estatal de Participacions Industrials (SEPI) en controla el 20% del capital. El seu actual president és Fernando Abril Martorell, ben relacionat amb La Moncloa, provinent de JP Morgan i fill d’un exvicepresident amb Adolfo Suárez. Abril va sustituir fa uns mesos Javier Monzón, amb males relacions amb l'executiu del PP, en una operació a la qual no va ser aliè l’entorn del ministre de Defensa, Pedro Morenés.\nDaniel Alzueta, de la CGT a Indra Sistemes, explica a Nació Digital que “s’està jugant una gran partida d’escacs entre els treballadors i l’empresa. Des del comité d’empresa creiem que no hi ha raons objectives per fer un ERO, que suposa l’acomiadament del 14% de la plantilla d’Indra Sistemes, l’empresa nuclear del grup. Es podria pensar en un pla de baixes voluntàries. Fins ara, Indra mai havia plantejat cap ERO i això pot ser un precedent molt greu perquè Indra afecta molts i variats sectors en tecnologia, transports, comunicacions. etc”.\n- Vaga dels treballadors d’Indra per l’ERO amb què se’n pretén acomiadar un centenar:\nMés informacions sobre Indra:\n- El Gobierno defiende el nombramiento de dos exaltos cargos como consejeros de Indra: http://www.infolibre.es/noticias/politica/2014/02/24/el_gobierno_defiende_quot_valia_quot_quot_experiencia_quot_sus_cargos_para_entrar_consejo_indra_13892_1012.html\n- Oriol, la que pedía abaratar el despido, se lleva 12 millones de euros con su cese de Indra:\n- El presidente de Indra se garantiza un finiquito de más de 16 millones de euros en caso de despido:\n- Juan Carlos Aparicio, ex ministro de Trabajo, entra en el consejo de Indra: http://www.eleconomista.mobi/empresas-finanzas/noticias/5176103/09/13/Juan-Carlos-Aparicio-ex-ministro-de-Trabajo-entra-en-el-consejo-de-Indra.html\n- Rajoy apuesta por el exministro Juan Carlos Aparicio como próximo presidente del CES:\n- L'ERO d'Indra afectarà a un centenar de treballadors a Catalunya: http://www.catalunyapress.cat/cat/notices/2015/07/l-ere-d-indra-afectara-a-un-centenar-de-treballadors-a-catalunya-127176.php\n- INDRA inicia un ERO per acomiadar 1850 treballadors: http://www.tercerainformacion.es/spip.php?article89028\n- Indra quiere un ERE con 1.850 despidos, el 10% de su plantilla\nen España: http://www.publico.es/espana/indra-plantea-ere-850-despidos.html